साइंस एक्स. 31 जनवरी को बिलासपुर आएगी
रायगढ़ | जलवायु परिवर्तन पर आधारित साइंस एक्सप्रेस का छत्तीसगढ़ राज्य में 31 जनवरी को आगमन होगा। यह एक्सप्रेस बिलासपुर रेलवे स्टेशन में 31 जनवरी से दो फरवरी 2016 और कुम्हारी रेलवे स्टेशन में 3 फरवरी से 6 फरवरी तक प्रदर्शन के लिए स्टेशन में रूकी रहेगी। पर्यावरण के प्रति जागरूकता लाने के लिए यह एक्सप्रेस निर्धारित स्टेशनों में प्रदर्शन करेगी। साथ ही यहां जलवायु परिवर्तन से संबंधित विभिन्न गतिविधियों गैम्स, क्विज, पेटिंग, निबंध प्रतियोगिता तथा वाद-विवाद और समूह चर्चा का आयोजन भी किया जाएगा। प्रदर्शनी में महाविद्यालय और स्कूल के विद्यार्थियों सहित लोगों को अधिक से अधिक लाभ उठाने के लिए आग्रह किया गया है।
ज्ञातव्य है कि जलवायु परिवर्तन पर आधारित 16 कोच के साइंस एक्सप्रेस का देश के 64 विभिन्न रेल्वे स्टेशनों में प्रदर्शन का कार्यक्रम रखा गया है। यह एक्सप्रेस 15 अक्टूबर को रवाना हुई है, जो देश में 19 हजार 500 किलोमीटर की यात्रा तय कर लोगों में प्रदर्शनी के माध्यम से पर्यावरण के प्रति जनजागरूकता लाएगी।
hin_Deva hin_Deva hin_Deva